== Kilder og datering ==
[[Fil:Aleppo Codex (Deut).jpg|thumb|En side fra Femte Mosebog i [[Codex Aleppo]].]]
De ældste komplette udgaver af GT på hebraisk er [[Codex Aleppo]] (fra 920 e.Kr.) og [[Codex Leningradensis]] (fra 1008 e.Kr.), men med fundet af [[Dødehavsrullerne]] rykkede kildeteksterne et årtusind. Hele Det Gamle Testamente (undtagen Esthers Bog og Nehemias' Bog) kan med fundet af Dødehavsrullerne siges at foreligge i stort set endelig form i de sidste århundreder f.Kr., men herudover er det særdeles svært at sige noget sikkert om tidsfæstelsen af de bibelske bøger. Langt de fleste skrifter fra [[Qumran]] er fragmenter og dokumenterer derfor ikke hele GT. En del afsnit af GT kan dog dateres tidligere, heriblandt den [[aronitiske velsignelse]] ({{bib|4 Mos|4mos|6|4-26}}), fra tiden lige før [[Jerusalem]]s ødelæggelse i 586 f.Kr. Nedskrivningen af GT er formentlig sket i en meget lang periode på omkring 1.000 år, hvilket bl.a. kan ses på den store sproglige udvikling i teksterne. Teksterne kan være skrevet mellem 1400-200 f.Kr.
Litteratur Religion